**K i v o n a t**

a Karcag Városi Önkormányzat Képviselő-testületének 2014. április 24-én megtartott ülésének jegyzőkönyvéből

**Karcag Városi Önkormányzat Képviselő-testületének   
5/2014.(IV.25.) önkormányzati rendelete**

**a Karcag Városi Önkormányzat 2013. évi költségvetésének végrehajtásáról**

**1. §** (1) Karcag Városi Önkormányzat 2013. évi költségvetési tervét eredményesen hajtotta végre, a tervezett bevételeit 3.825.184 ezer Ft-ra, kiadásait pedig 3.541.072 ezer Ft-ra teljesítette

(2) A (1) bekezdésben meghatározott kiadási- és bevételi teljesítési főösszegek kiemelt előirányzatonkénti részletezését (összevont és nettósított összegekben) a rendelet 1. sz. mellékleteként szereplő, egyszerűsített éves pénzforgalmi jelentés tartalmazza.

**2. §** (1) Karcag Város Önkormányzata 2013. december 31-ei állapot szerinti, egyszerűsített mérlegét mérlegtételenként megbontva a rendelet 2. sz. mellékletében meghatározott részletezéssel hagyja jóvá.

(2) A (1) bekezdésben meghatározott egyszerűsített mérleg vagyonkimutatását a rendelet 2.1. sz. melléklete tartalmazza.

**3. §** (1) Az Önkormányzat és az irányítása alá tartozó költségvetési szervek összesített 2013. évi bruttósított (függő, átfutó és kiegyenlítő tételek nélküli) bevételének forrásonkénti teljesítését, annak részletezését a rendelet 3. sz. melléklete tartalmazza.

(2) Az Önkormányzat – költségvetési szervek nélküli – bevételeinek és forrásonkénti alakulását a rendelet 3.1. sz. melléklete tartalmazza.

(3) Az Önkormányzat irányítása alá tartozó költségvetési szervek bevételeit költségvetési szervenkénti és forrásonkénti alakulását a rendelet 3.2. sz. melléklete tartalmazza.

(4) A Karcag Városi Önkormányzat 2013. évi működési bevételét, valamint a Polgármesteri Hivatal 2013. évi közhatalmi és működési bevételeinek forrásonkénti alakulását a rendelet 3.2.1. sz. melléklete tartalmazza.

**4. §** (1) Az Önkormányzat 2013. évi kiadásai (függő, átfutó és kiegyenlítő tételek nélküli) teljesítésének összege 3.524.844 ezer Ft, melynek kiemelt előirányzatonkénti részletezését a rendelet 4. sz. melléklete tartalmazza.

(2) Az (1) bekezdésben meghatározott kiadás teljesítés összegén belül a költségvetési szervek teljesítési összege 1.964.863 ezer Ft, melynek önállóan működő és gazdálkodó és az önállóan működő költségvetési szervenkénti részletezését a rendelet 4.1. sz. melléklete tartalmazza.

(3) Az (2) bekezdésben meghatározott kiadás teljesítés összegén belül a Polgármesteri Hivatal kiadása 786.898 ezer Ft, melynek feladatonkénti részletezését a rendelet 4.1.1. sz. melléklete tartalmazza.

(4) Az (1) bekezdésben meghatározott kiadás teljesítés összegén belül az Önkormányzat feladatainak kiadásait - költségvetési szervek finanszírozása nélkül - 1.559.981ezer Ft-ra teljesítette, melynek feladatonkénti részletezését a rendelet 4.2. sz. melléklete tartalmazza.

(5) Karcag Város Önkormányzata 2013. évi tartalékának alakulását a 4.3. sz. melléklet tartalmazza.

(6) A Karcag Városi Önkormányzat irányítása alá tartozó költségvetési szervek 2013. évi létszámkeretének alakulása a rendelet 4.4. sz. mellékletében került rögzítésre.

**5**. § A Karcag Városi Önkormányzat 2013. december 31-én fennálló kötelezettségeit, lejárat, hitelezők és eszközök szerinti bontásban a rendelet 5. sz. melléklete tartalmazza.

**6**. § A Karcag Városi Önkormányzat 2013. évben adott közvetett támogatásait jogcímenkénti bontásban a rendelt 6. sz. melléklete tartalmazza.

**7. §** E rendelet kihirdetést követő nap lép hatályba.

K a r c a g, 2014. április 16.

K. m. f.

|  |  |
| --- | --- |
| **Dobos László s. k.** | **Rózsa Sándor s. k.** |
| polgármester | jegyző |

A kivonat hiteles:

K a r c a g, 2014. május 20.

(: Kompanekné Sánta Mária :)

Kihirdetési záradék:

E rendeletet 2014. április 25-én kihirdettem.

|  |  |
| --- | --- |
|  |  |
|  |  |
| **(: Rózsa Sándor :)** |  |
| jegyző |  |